钦定古今图书集成/明伦汇编/闺媛典/第127卷 > 张敬妻王氏
## 钦定古今图书集成/明伦汇编/闺媛典/第127卷 > 张敬妻王氏

按《苏州府志》：“王氏，大都人，张敬妻。洪武初，随夫来戍
镇海卫。敬往宁波病死，二子幼，王以属亲旧，徒跣走
求夫骸，久之不得，忽披发哭而归，取二子置膝前，日
夜刺麻苎以资养。邻妇怜其苦，讽之改嫁，即剺面谢，
因灼其顶，祝云：‘天不绝，张氏二子获长，于正旦然五
烛为报。其后子孙守此，世世不渝’。”